JSP ออกหุ้นกู้1.2 พันลบ.อายุ 1 ปี 6 เดือน ดบ. 6% ขายรายใหญ่15-20มิ.ย.
JSP ออกหุ้นกู้ 1.2 พันลบ.อายุ 1 ปี 6 เดือน ดอกเบี้ย 6% ขายรายใหญ่ 15-20 มิ.ย.
2 มิ.ย. 2560

JSP ออกหุ้นกู้ 1.2 พันลบ.อายุ 1 ปี 6 เดือน ดอกเบี้ย 6% ขายรายใหญ่ 15-20 มิ.ย.
บริษัท เจ.เอส.พี.พร็อพเพอร์ตี้ จำกัด (มหาชน) หรือ JSP ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่าไม่เกิน 1,200 ล้านบาท อายุ 1 ปี 6 เดือน ครบกำหนดไถ่ถอนวันที่ 21 ธ.ค. 2561 มีอัตราดอกเบี้ยร้อยละ 6.00 ต่อปี จ่ายดอกเบี้ยทุกๆ 3 เดือนตลอดอายุหุ้นกู้
ทั้งนี้ เสนอขายให้แก่ผู้ลงทุนสถาบันและ/หรือ ผู้ลงทุนรายใหญ่  ซึ่งระยะเวลาจองซื้อหุ้นกู้ระหว่างวันที่ 15-16, 19-20 มิ.ย.นี้ โดยมี บล.เอเชียพลัส บล.เออีซี และ บล.ยูโอบี เคย์เฮียน (ประเทศไทย) เป็นผู้จัดการการจัดจำหน่ายหุ้นกู้ ทั้งนี้ไม่มีการจัดอันดับความน่าเชื่อถือ
บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ เพื่อชำระคืนหุ้นกู้ JSP176A ที่จะครบกำหนดไถ่ถอนวันที่ 24 มิ.ย.2560 มูลค่า 400 ล้านบาท และส่วนที่เหลือนำไปใช้ในเงินทุนหมุนเวียนในการดำเนินงานของบริษัท
 